Ο **Τατσούγια Νακαντάι** (ιαπωνικά: 仲代 達矢, γεννημένος ως **Μοτοχίσα Νακαντάι**, 13 Δεκεμβρίου 1932) είναι Ιάπωνας ηθοποιός του θεάτρου και του κινηματογράφου, ιδιαίτερα γνωστός από τις συνεργασίες του με σπουδαίους Ιάπωνες σκηνοθέτες, όπως ο Ακίρα Κουροσάβα και ο Μασάκι Κομπαγιάσι, του οποίου μάλιστα συμμετείχε σε 11 ταινίες του. Ο Νακαντάι γεννήθηκε σε μία φτωχική οικογένεια, η οποία δεν μπορούσε να του προσφέρει εκπαίδευση, κι από νωρίς, αν και του άρεσε ο κινηματογράφος, αποφάσισε να μην ασχοληθεί με αυτόν τον τομέα. Του άρεσε ιδιαιτέρως ο αμερικανικός κινηματογράφος και ηθοποιοί όπως ο Τζον Γουέιν και ο Μάρλον Μπράντο. Αργότερα του άρεσε και το μουσικό θέατρο, όπου πήγαινε μία φορά τον χρόνο στο Μπρόντγουεϊ να παρακολουθήσει έργα.

Η κινηματογραφική του καριέρα ξεκίνησε τυχαία, αφού ενόσω εργαζόταν ως υπάλληλος μαγαζιού, συναντήθηκε με τον Κομπαγιάσι, ο οποίος του προσέφερε ρόλο στην ταινία του *The Thick Walled Room*. Την επόμενη χρονιά συμμετείχε σε cameo εμφάνιση και στην ταινία *Οι Επτά Σαμουράι* (1954), του Κουροσάβα. Πρακτικά, αυτή η συμμετοχή θεωρείται και το ντεμπούτο του στον κινηματογράφο, καθώς η προαναφερθείσα ταινία, για κάποιους λόγους δεν κυκλοφόρησε για τα επόμενα τρία χρόνια. Η συμμετοχή όμως που τον έκανε διάσημο στην Ιαπωνία ήταν αυτή στην ταινία του Κομπαγιάσι *Black River*, το 1957. Ίσως από τις συνολικά 11 συμμετοχές του σε ταινίες του Κομπαγιάσι, η πιο επιτυχημένη του —αλλά και πιο αγαπημένη του — ήταν αυτή στην ταινία *Harakiri*, το 1962. Συμπεριλαμβανομένης αυτής, πρωταγωνίστησε σε άλλες δύο ταινίες (*Samurai Rebellion* και *Kwaidan*) καθώς και στην τριλογία *The Human Condition*.

Ο ρόλος του στην ταινία *Harakiri*, του έδωσε και την πρώτη του βράβευση στα Blue Ribbon Awards. Με τον Κουροσάβα συνεργάστηκε σε πέντε περιπτώσεις με σπουδαιότερες ίσως τη δεκαετία του 1980, όπως στην ταινία *Kagemusha* (1980), συμμετοχή που του έδωσε το δεύτερο βραβείο Blue Ribbon, καθώς και στην ταινία *Ραν* (1985). Και στις δύο ταινίες υποδύθηκε έναν *νταΐμιο*. Στο πλευρό, τα επόμενα χρόνια, διδάχτηκαν μερικοί από τους πιο γνωστούς Ιάπωνες ηθοποιούς όπως ο Κότζι Γιακούσο, η Γιακούμι Γουακαμούρα, ο Κενίτσι Τακίτο, η Αζούσα Γουατανάμπε και άλλοι. Το 2015, έλαβε τον τιμητικό μετάλλιο του Τάγματος του Πολιτισμού. Η πλούσια καριέρα του συνεχίζεται έως και σήμερα, συμμετέχοντας τόσο στον κινηματογράφο, όσο και στην τηλεόραση.

Παραπομπές
----------

1. ↑  «Tatsuya Nakadai». *The New York Times*. Αρχειοθετήθηκε από το πρωτότυπο στις 8 Οκτωβρίου 2013. Ανακτήθηκε στις 1 Νοεμβρίου 2020.
2. ↑  Stephens, Chuck. «The Eighth Samurai: Tatsuya Nakadai». Current. Ανακτήθηκε στις 10 Οκτωβρίου 2013.
3. ↑  «無名塾公演「おれたちは天使じゃない」 @ウェスタ川越 大ホール». *ARK*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 15 Σεπτεμβρίου 2015.
4. ↑  «Two Nobel scientists to receive Order of Culture award». The Japan Times. 2015.
5. ↑

Εξωτερικοί σύνδεσμοι
--------------------

* The Eighth Samurai: Tatsuya Nakadai στο Wayback Machine (αρχειοθετήθηκε December 13, 2007) by Chuck Stephens
* Tatsuya Nakadai στην IMDb
* 
* 
* Αρχειοθετήθηκε 2020-06-05 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85111405
* LCCN: n81030488
* ISNI: 0000 0001 1030 3548
* GND: 135950953
* SUDOC: 059349344
* BNF: cb14001213v (data)
* NDL: 00112637
* NKC: pna2007370779
* BNE: XX1297069

 |

 |